paragraph_text: Stereokemija je multidisciplinarna grana kemije koja svoju teorijsku osnovu dijeli s organskom, anorganskom i fizikalnom kemijom kao i biokemijom. Usko je povezana sa spomenutim granama kemije i u smislu toga da daje odgovore na pitanja koja se tiču načina na koji prostorna organizacija molekula utječe na fizičke osobine i biološku aktivnost određenog spoja.